තර්කවතී vs ගණිතවතී...

ඔන්න එකෝමත් එක ගමක කාන්තාවෝ දෙන්නෙක් හිටියා... එක්කෙනෙක්ගේ නම ගණිතවතී... අනෙක් එක්කෙනා තර්කවතී... ගණිතවතීට ගණිතය පිලිබඳ හොඳ දැණුමක් තිබුණා... තර්කවතී තර්කාණුකුලව සිතීමේ හොඳ හැකියාවක් තිබුණා... ඉතින් ඔන්න මේ දෙන්නා පොඩි කැලෑ පාරක් මැද්දෙන් ගමනක් යනවා... ඔහොම යන අතරේ රෑ බෝ වී ගෙන ආවා... ගමටත් තව සැලකිය යුතු දුරක් යන්න තියෙනවා...

ගණිතවතී: ඔයාට තේරුණාද අපේ පස්සෙන් මිනිහෙක් එනවා... දැන් විනාඩි 38 යි... තප්පර 30 ක වෙලේ ඉඳන් මිනිහා අපේ පස්සෙන් එනවා...මම මේ කල්පනා කළේ මිනිහට අපෙන් මොනවද ඕනේ කියලයි...

තර්කවතී: ඕක තර්කාණුකුලයිනේ අනේ... ඒ මිනිහට ඕනේ අපිව දුෂණය කරන්න...

ගණිතවතී: අනේ අපොයි... මේ එන වේගයෙන් මිනිහා අවොත්... තව විනාඩි 1යි තත්පර 28ක් ඇතුළත මිනිහා අපි ගාවට එනවා... අපි දැන් මොකද කරන්නේ..?

තර්කවතී: මේ වෙලාවේ කරන්න තියෙන එකම තර්කාණුකුල දේ තමයි වේගෙන් ඇවිදින එක...

ගණිතවතී: ඒක හරියන්නේ නෑ...

තර්කවතී: ඔව් ඒක හරියන්නේ නෑ තමයි...  ඒ මිනිහත් කරන්න පුළුවන් හොඳම තර්කාණුකුල දේ කරනවා... ඔන්න මිනිහත් වේගෙන් ඇවිදගෙන එනවා...

ගණිතවතී: දැන් අපි මොකද කරන්නේ... මේ එන වේගයෙන් අවොත්, මිනිහා තව මිනිත්තුවක් යන්න කලින් අපි ගාවට එනවා...

තර්කවතී: හරි දැන් අපිට කරන්න තියෙන එකම තර්කාණුකුල දේ තමයි දෙකට බෙදිලා පාරවල් දෙකක යන එක... ඔයා අර පාරේ යන්න... මම මේ පාරෙන් යන්නම්... එහෙම ගියොත් තර්කණුකුලව මිනිහට අපි දෙන්නගෙම පස්සෙන් එන්න බෑ...

දැන් මේ දෙන්නා පාරවල් දෙකේ දෙපැත්තට යන්න පටන් ගත්තා... පස්සෙන් ආපු මනුස්සයා තර්කවතී පස්සෙන් යන්න පටන් ගත්තා... ගණිතවතී ගෙදරට ළඟාවුණා... තර්කවතී තාම ඇවිත් නැති බව දැනගත්තා... තර්කවතිට මොනවා වෙන්න ඇත්ද කියල දුක්වුණා... 

ටික වෙලාවක් යනකොට තර්කවතී ගෙදර ආවා...

ගණිතවතී: අම්මෝ ඇති යන්තන් ඔයා ආවා... ඔයාට කරදරයක් නෑ නේද...?

තර්කවතී: තර්කාණුකුලව වෙන්න පුළුවන් එකම දේ වුණා... ඒ මිනිහට අපි දෙන්නගේම පස්සෙන් එන්න බැරි නිසා ඌ මගේ පස්සෙන් ආවා...

ගණිතවතී: හරි... හරි... ඊට පස්සේ මොකද වුනේ...?

තර්කවතී: තර්කානුකුලව වෙන්න පුළුවන් එකම දේ වුණා... මම, මට පුළුවන් වේගයෙන්ම දුවන්න ගත්තා... මිනිහත් පුළුවන් වේගෙන් මගේ පස්සෙන් පැන්නුවා...

ගණිතවතී: ඉතින් ?

තර්කවතී: තර්කාණුකුලව වෙන්න පුළුවන් එකම දේ වුණා.. මිනිහා මගේ කිට්ටුවටම ආවා...

ගණිතවතී: අපොයි දෙයියනේ... ඉතින් ඔයා මොකද කළේ...?

තර්කවතී: තර්කානුකුලව කරන්න පුළුවන් එකම දේ මම කළා. මම මගේ රෙද්ද ඉස්සුවා...

ගණිතවතී: අනේ.. ඊට පස්සේ අර මිනිහා මොකද කළේ..?

තර්කවතී: තර්කාණුකුලව කරන්න පුළුවන් එකම දේ මිනිහත් කළා... මිනිහා මිනිහගේ කලිසම පහත් කළා...

ගණිතවතී: අයියෝ... ඉතින්... ඊට පස්සේ මොකද වුනේ...?

තර්කවතී: ඇයි අනේ... ඊට පස්සේ වෙච්චදේ තර්කාණුකුලව ඔයාට හිතාගන්න බැරිද... 

රෙද්ද උස්සපු ගැහැණු කෙනෙකුට... කලිසම පහත් කරපු පිරිමියෙකුට වඩා වේගෙන් දුවන්න පුළුවන් කියලා ඔයා තර්කාණුකූලව දන්නේ නැද්ද...

මම ඉතිං දුවලා ආවා...